ลาไปอีกฉบับ”Women’s Health” ประกาศปิดตัว ฉบับสุดท้ายพ.ค.นี้
ผู้สื่อข่าวรายงานว่า บรรณาธิการของนิตยสารเกี่ยวกับความส …
16 พ.ค. 2560

ผู้สื่อข่าวรายงานว่า บรรณาธิการของนิตยสารเกี่ยวกับความสวยงามและสุขภาพของผู้หญิงอย่าง Women’s Health Women’s Health ได้ประกาศยุติการพิมพ์เป็นที่เรียบร้อยแล้ว หลังจากที่ก่อนหน้านั้นนิตยสารในเครืออย่าง Men’s Health ก็เพิ่งจะประกาศปิดตัวลงไป
โดย “ต่าย นิทรา” บรรณาธิการได้มีการโพสต์ภาพปกนิตยสารฉบับเดือนพฤษภาคมซึ่งมีนักร้อง-นักแสดงหญิง “ลีเดีย ศรัณย์รัชต์ วิสุทธิธาดา” พร้อมลูกชาย “ดีแลน” มาขึ้นปกผ่านอินสตาแกรม nitrawomenshealth พร้อมกับข้อความระบุว่า
“ฉบับพฤษภาคมนี้คือฉบับสุดท้ายของนิตยสาร Women’s Health ประเทศไทยนะคะ ฉบับนี้เรารวบรวมเนื้อหาที่ไม่ใช่ว่าจะเป็นประโยชน์กับผู้หญิงอย่างเดียว แต่ไม่ว่าอ่านกี่ครั้งก็ยังเอาไปใช้ได้จริง ทั้ง สุขภาพ การกิน การออกกำลังกาย และความงาม
@lydiasarunrat ผู้หญิงที่จัดสมดุลย์ชีวิตและการงานได้อย่างลงตัว แถมดูแลตัวเองได้ชนะเลิศ นางมีเสน่ห์ เบิกบาน ฉลาดแต่ถ่อมตัว น่ารักกับคนรอบข้าง นี่และคะผู้หญิงที่มีสุขภาพกายใจดีตัวจริง อยู่ด้วยแล้วมีความสุข มีแต่พลังดีๆหยิบยื่นให้คนรอบข้าง ลองหาซื้อฉบับนี้เก็บไว้ให้ความรู้กับตัวเอง เพื่อจะได้ดูแลตัวเองต่อไปนะคะ เพราะการไม่มีโรคเป็นลาภอันประเสริฐค่ะ”
 